Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 1880

6. § Azokat a gyorsan romló árukat, amelyek az e Szabályzat 1.§-ában foglalt rendelkezésekkel összhangban a fuvarozás során védelmi intézkedések megtételét, felügyeletet vagy kezelést igényelnek, a vasút csak kocsirakományként vagy nagykonténer rakományként veszi fel fuvarozásra. Amennyiben a gyorsan romló áru felügyeletet vagy kezelést, s következésképpen az áru kíséretét igényli, az ilyen áruk kíséretéhez a feladó vagy az átvevõ az SZMGSZ 3. számú Mellékletben foglalt követelményekkel összhangban saját kísérõt köteles biztosítani. Fedett kocsiban, fûtéssel fuvarozott gyorsan romló áruk, valamint az élõ hal kizárólag a feladó vagy az átvevõ kísérõivel fuvarozhatók a feladási állomástól a rendeltetési állomásig. Amennyiben a gyorsan romló árut nem vasútintézeti tulajdonú, gépi hûtésû vasúti kocsiban (hûtõkonténerben) fuvarozza a vasút, amelyek berendezését a hûtõkocsi (hûtõkonténer) társaság alkalmazottjai kezelik, ezeket az alkalmazottakat a feladó vagy az átvevõ kísérõinek kell tekinteni, s számukra az SZMGSZ 3. számú Mellékletben foglalt rendelkezések szerint szükséges okmányokat ki kell állítani. A gyorsan romló áruk fuvarozásához nem szükséges a feladó vagy az átvevõ kísérõje, ha a fuvarozás vasútintézeti hûtõkocsiban (hûtõkonténerben) történik, amelynek berendezéseit vasúti alkalmazott kezeli, s ha a feladó a fuvarokmányokban az elõírt hõmérséklet biztosításán kívül más felügyeleti vagy kezelési utasítást nem adott.

Source: https://magyarkozlony.hu/hivatalos-lapok/4d2b0532977a692a7fc9dfcc4376bd7db0d56f71/dokumentumok/b0ab85c18920aa928ee6bddcdaad0ea976b10b6d/letoltes